Bal d'Aspe - Biquipedia, a enziclopedia libre

# Bal d'Aspe

### De Biquipedia

A Bal d'Aspe (Vath d'Aspa en gascón biarnés, Vallée d'Aspe en franzés) ye una bal pirinenca.

## [Editar] Localizazión

A bal d'Aspe, en Lescún

A Bal d'Aspe ye una bal biarnesa, una d'as tres bals de l'Alto Biarn, ubicata en o departamento aquitán de Pyrénées-Atlantiques, á lo SU de Franzia. A bal ye ruxiata per a garona d'Aspe, e s'estendilla cuasi 40 km dende o lugar d'Escot dica lo Puerto de Somport (1662 m).

L'alta bal d'Aspe acubilla una parte d'o Parque Nazional d'os Pirinés.

## [Editar] Istoria

A bal ye estata tradizionalmén una importán bía de comunicazión entre Aragón e Gascuña, unindo a Chazetania d'un canto e lo Biarn de l'altro. Bal de pastors, ye estata un camín de paso ta os pelegrins que feban a carrera de San Chaime per a clamata Bía d'Arles enta Santiago de Compostela, en Galizia.

En os años 90, os ecolochistas protagonizoron en a bal d'Aspe una importán luita contra la planificazión d'a carretera que leba ta lo túnel de Somport.

## [Editar] Carauteristicas

A naturaleza d'a bal ye encara prou conserbata, bibindo en ella encara los zaguers onsos d'os Pirinés.

D'entres os produtos tradizionals, en destacan os suyos quesos.

Tamién cal destacar en a bal:

- o ecomuseu d'a Bal d'Aspe
- o casco (u cirque) de Lescún.
- o camín de la Mâture.

## [Editar] Enlazes esternos

- Sitio web d'a Bal d'Aspe. (En franzés)
- Rota d'a Bal d'Aspe en o Parque Nazional d'os Pirinés. (En español)

Retrieved from "http://an.wikipedia.org../../../b/a/l/Bal_d%27Aspe_b392.html"

Categorías: Bals pirinencas | Aquitania

##### Views

- Articlo
- Descusión
- Current revision

##### Rechirar

##### Atras luengas

- Español
- Français
- Nederlands
- Occitan